تورکیه جمهوریتی جمهوررئیسی رجب طیب اردوغان, تلفن آرقه لی, گینه بیسائو جمهوررئیسی عمرو سیسکو امبالو بیلن سوزله شدی.
صحبتده, تورکیه بیلن گینه بیسائو اورته سیده گی مناسبت لرنینگ رواجلنتیریلیشی بوییچه آدیم لر و منطقه مقیاسیده گی مسئله لر توغریسیده سوز یوریتیلدی.
اردوغان بیلن امبالو, اقتصاد, تجارت, صنایع و حربی ساحه لر بوییچه مناسبت لرنینگ رواجلنتیریلیشی حقیده اوز ارا کیلیشیب آلدی.
اردوغان, تورکیه معارف اویوشمه سی نینگ گینه بیسائو ده قوره دیگن مکتب اوچون ییر تامین ایتیلگن لیگی باعث خرسند بولگن لیگی نی بیلدیردی.
اردوغان, غربی افریقا اولکه لری اقتصادی جمعیتی (ECOWAS) نینگ حاضرگی دور باشلیغی بولگن امبالو نینگ منطقه ده تینچلیک و برقرارلیک نینگ اورنه تیلیشی بوییچه سعی و حرکت لری نی خرسندچیلیک بیلن کوتیب آلیاتگن لیگی نی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
